CELEX: 41998D0026
Language: el
Date: 1998-09-16 00:00:00
Title: Κεκτημένο του Σένγκεν - Απόφαση της εκτελεστικής επιτροπής της 16ης Σεπτεμβρίου 1998 σχετικά με τη σύσταση της μόνιμης επιτροπής εφαρμογής της σύμβασης Σένγκεν [SCH/Com-ex (98) 26 def.]

Avis juridique important

|

41998D0026

Κεκτημένο του Σένγκεν - Απόφαση της εκτελεστικής επιτροπής της 16ης Σεπτεμβρίου 1998 σχετικά με τη σύσταση της μόνιμης επιτροπής εφαρμογής της σύμβασης Σένγκεν [SCH/Com-ex (98) 26 def.]  

Επίσημη Εφημερίδα αριθ. L 239 της 22/09/2000 σ. 0138 - 0143

ΑΠΟΦΑΣΗ ΤΗΣ ΕΚΤΕΛΕΣΤΙΚΗΣ ΕΠΙΤΡΟΠΗΣτης 16ης Σεπτεμβρίου 1998σχετικά με τη σύσταση της μόνιμης επιτροπής εφαρμογής της σύμβασης Σένγκεν[SCH/Com-ex (98) 26 def.]Η ΕΚΤΕΛΕΣΤΙΚΗ ΕΠΙΤΡΟΠΗ,Έχοντας υπόψη:το άρθρο 132 της σύμβασης εφαρμογής της συμφωνίας του Σένγκεν,το άρθρο 7 της σύμβασης εφαρμογής της συμφωνίας του Σένγκεν,την κοινή δήλωση σχετικά με το άρθρο 139, η οποία περιλαμβάνεται στην τελική πράξη που επισυνάπτεται στη σύμβαση,Εκτιμώντας ότι η πρωτοβουλία δημιουργίας της μόνιμης επιτροπής ανταποκρίνεται στο μέλημα της συμπληρωματικότητας σε σχέση με τα υφιστάμενα όργανα στους κόλπους της Ευρωπαϊκής Ένωσης,Λαμβάνοντας υπόψη την αρχή της εθνικής κυριαρχίας,Εκτιμώντας ότι η εν λόγω επιτροπή θα πρέπει σε εύθετο χρόνο να τροποποιηθεί, αν αυτό κριθεί αναγκαίο, λαμβάνοντας υπόψη το λειτουργικό πλαίσιο της Ευρωπαϊκής Ένωσης,ΑΠΟΦΑΣΙΖΕΙ:Τη σύσταση μιας μόνιμης επιτροπής για την αξιολόγηση και εφαρμογή του Σένγκεν (εφεξής καλούμενη "μόνιμη επιτροπή"), η οποία, υπό την αιγίδα της εκτελεστικής επιτροπής, αναλαμβάνει, αφενός, να διαπιστώνει ότι πληρούνται όλοι οι απαιτούμενοι όροι για τη θέση της σύμβασης σε ισχύ σε ένα κράτος υποψήφιο για αυτήν και, αφετέρου, να μεριμνά για την ορθή εφαρμογή του κεκτημένου Σένγκεν από τα κράτη που ήδη εφαρμόζουν τη σύμβαση, ειδικότερα εντοπίζοντας τα προβλήματα και προτείνοντας λύσεις.Η μόνιμη επιτροπή είναι η μόνη αρμόδια να καταρτίζει τις εκθέσεις για την αξιολόγηση της προετοιμασίας των υποψηφίων κρατών για τη θέση του Σένγκεν σε ισχύ και να επαληθεύει ότι πληρούνται όλες οι απαιτούμενες προϋποθέσεις με σκοπό την πρακτική εφαρμογή της σύμβασης και την κατάργηση των ελέγχων στα εσωτερικά σύνορα.Το δεύτερο καθήκον της μόνιμης επιτροπής είναι να θέτει τις βάσεις που θα επιτρέπουν στην εκτελεστική επιτροπή να μεριμνά για την ορθή εφαρμογή της σύμβασης από τα κράτη που την έχουν ήδη θέσει σε ισχύ, με τη διασφάλιση ειδικότερα της συνέχειας που δίδεται στις συστάσεις των επιτροπών επίσκεψης στα εξωτερικά σύνορα και τη διασφάλιση της παρακολούθησης των αδυναμιών που αναφέρονται στην ετήσια έκθεση σε σχέση με τα εξωτερικά σύνορα· η επιτροπή θα επικεντρώνει κυρίως το ενδιαφέρον της στις από κοινού προσπάθειες που πρέπει να καταβάλλονται για τη βελτίωση της ποιότητας των ελέγχων στα εξωτερικά σύνορα, ενώ θα μεριμνά επίσης για τη βέλτιστη δυνατή εφαρμογή της σύμβασης στους τομείς της αστυνομικής και δικαστικής συνεργασίας και του SIS. Η μόνιμη επιτροπή θα αναζητεί λύσεις στα προβλήματα που ανακαλύφθηκαν και θα υποβάλλει προτάσεις για την ικανοποιητική και βέλτιστη εφαρμογή της σύμβασης. Ο έλεγχος της ορθής εφαρμογής της σύμβασης Σένγκεν παραμένει υπό την αποκλειστική ευθύνη των κρατών μελών. Κατά συνέπεια, η μόνιμη επιτροπή θα πρέπει να περιοριστεί στη διεξαγωγή επαληθεύσεων οι οποίες ορίζονται στην κατωτέρω εντολή.Τα δύο αυτά καθήκοντα δικαιολογούν την ανάθεση δύο διαφορετικών εντολών στην μόνιμη Επιτροπή:1. την προετοιμασία των εκθέσεων που θα χρησιμεύουν ως βάση για να διαπιστώνεται ότι πληρούνται όλοι οι όροι για τη θέση σε ισχύ της σύμβασης Σένγκεν σε ένα κράτος υποψήφιο για τη θέση σε ισχύ. Στις περιπτώσεις αυτές, θα λαμβάνει το χαρακτηρισμό της επιτροπής αξιολόγησης και θα είναι επιφορτισμένη να αξιολογεί το επίπεδο προετοιμασίας των κρατών αυτών·2. θα πρέπει να θέτει τις βάσεις που θα επιτρέπουν στην εκτελεστική επιτροπή να μεριμνά για την ορθή εφαρμογή της σύμβασης στα κράτη που ήδη την εφαρμόζουν, με σκοπό τη βελτιστοποίηση της εφαρμογής της και της συνεργασίας μεταξύ των εταίρων Σένγκεν. Πρόκειται προπάντων για την αναζήτηση λύσεων σε προβλήματα που ανακαλύφθηκαν από τη θέση σε ισχύ και την υποβολή προτάσεων για τη βελτιστοποίηση των ελέγχων σύμφωνα με τους επιδιωκόμενους στόχους και το πνεύμα της σύμβασης. Στην περίπτωση αυτή, θα λαμβάνει το χαρακτηρισμό της επιτροπής εφαρμογής.I. ΕΠΙΤΡΟΠΗ ΑΞΙΟΛΟΓΗΣΗΣ ΓΙΑ ΤΑ ΚΡΑΤΗ ΠΟΥ ΕΙΝΑΙ ΥΠΟΨΗΦΙΑ ΓΙΑ ΤΗ ΘΕΣΗ ΣΕ ΙΣΧΥ1. ΚΑΘΗΚΟΝΤΑ ΤΗΣ ΕΠΙΤΡΟΠΗΣ ΑΞΙΟΛΟΓΗΣΗΣΣτο πλαίσιο των καθηκόντων αξιολόγησης, η μόνιμη επιτροπή θα καταρτίζει, οσάκις κάποιο κράτος είναι υποψήφιο για τη θέση σε ισχύ, έκθεση με τον κατάλογο των κριτηρίων που τα υποψήφια κράτη οφείλουν να πληρούν. Πρόκειται για τον ακριβή καθορισμό του επιδιωκόμενου επιπέδου σε όλους τους τομείς που καλύπτονται από τη σύμβαση. Μόλις εγκριθούν τα κριτήρια αυτά από την εκτελεστική επιτροπή, η μόνιμη επιτροπή θα επαληθεύει κατόπιν σε άλλη έκθεση αν το υποψήφιο για τη θέση σε ισχύ κράτος πληροί τα κριτήρια και φθάνει το καθορισμένο επίπεδο.Για καθέναν από τους τομείς αρμοδιότητάς της, η επιτροπή θα μπορεί να εξουσιοδοτεί μια ομάδα αρμοδίων εμπειρογνωμόνων η οποία θα καταρτίζει έκθεση στον ειδικό της τομέα. Οι εκθέσεις θα αναφέρονται στις ποιοτικές, ποσοτικές, επιχειρησιακές, διοικητικές και οργανωτικές πτυχές και θα διαπιστώνουν τις ελλείψεις ή αδυναμίες, προτείνοντας λύσεις.2. ΤΟΜΕΙΣ ΑΡΜΟΔΙΟΤΗΤΑΣΗ επιτροπή θα πρέπει να συντάσσει θεμελιωμένη και διεξοδική έκθεση και θα αξιολογεί την προετοιμασία των υποψηφίων για τη θέση σε ισχύ κρατών, σε όλους τους τομείς τους οποίους αφορά η απόφαση SCH/Com-ex (93) 10 της 10ης Δεκεμβρίου 1993, καθώς και να μεριμνά για την τήρηση όλων τις απαραίτητων προϋποθέσεων για την εφαρμογή του κεκτημένου Σένγκεν. Η αξιολόγηση θα αφορά μεταξύ άλλων τους ακόλουθους τομείς:- έλεγχο στα εξωτερικά σύνορα, ιδίως την εφαρμογή του κοινού εγχειριδίου,- επιτήρηση των χερσαίων και θαλασσίων εξωτερικών συνόρων,- θεωρήσεις, ιδίως την εφαρμογή της ΚΠΕ,- προϋποθέσεις κυκλοφορίας αλλοδαπών, συμπεριλαμβανομένης της καταπολέμησης της παράνομης μετανάστευσης και της παράνομης διαμονής,- τίτλοι διαμονής και καταχωρήσεις με σκοπό την απαγόρευση εισόδου,- αστυνομική συνεργασία,- δικαστική συνδρομή σε θέματα ποινικών υποθέσεων, συμπεριλαμβανομένης της έκδοσης,- ναρκωτικά,- SIS, ιδίως την εφαρμογή του εγχειριδίου SIRENE,- προστασία δεδομένων προσωπικού χαρακτήρα,- πολιτικές απομάκρυνσης και επανεισδοχής,- καθεστώς κυκλοφορίας στα αεροδρόμια.Η μόνιμη επιτροπή θα εμπνέεται μεταξύ άλλων από τα ακόλουθα καθήκοντα στους τομείς των εξωτερικών συνόρων, της αστυνομικής συνεργασίας, του SIS και των θεωρήσεων αφενός· αφετέρου, η μόνιμη επιτροπή θα εκπονήσει κατάλογο των προς εκπλήρωση καθηκόντων εκ μέρους των εμπειρογνωμόνων για τους άλλους τομείς:α) Ο έλεγχος των εξωτερικών συνόρων και των μεταναστευτικών ροών· στον έλεγχο αυτό συμπεριλαμβάνεται η διμερής και πολυμερής συνεργασία με τρίτα κράτη καθώς και το ζήτημα της επανεισδοχήςΛαμβανομένης υπόψη της γεωγραφικής θέσης του εκάστοτε τόπου και ανάλογα με το είδος των εξωτερικών συνόρων που διαθέτει το προς επίσκεψη κράτος, οι εμπειρογνώμονες θα μπορούν:- να επισκέπτονται όλα τα εξωτερικά θαλάσσια σύνορα, προκειμένου να ενημερώνονται επιτόπου σχετικά με την αποτελεσματικότητα των μέτρων επιτήρησης τόσο στη θάλασσα όσο και στην ξηρά, ειδικότερα κατά τις νυκτερινές ώρες. Στα σημαντικά λιμάνια, η επιτροπή θα παρακολουθεί τη διεξαγωγή ελέγχου σε πρόσωπα και εμπορεύματα,- να παρακολουθούν τα μέτρα ελέγχου που εφαρμόζονται στα χερσαία σύνορα, με σκοπό να διαπιστώνουν την αποτελεσματικότητά τους ημέρα και νύκτα. Θα πρέπει μεταξύ άλλων να συγκεντρώνουν πληροφορίες σχετικά με την καταστολή της παράνομης μετανάστευσης, μέσω συναντήσεων με τις αρχές ελέγχου,- να επισκέπτονται όλα τα αεροδρόμια προκειμένου να εξετάζουν τον τρόπο εφαρμογής των διατάξεων Σένγκεν,- επίσης, να πραγματοποιούν επίσκεψη στις κεντρικές υπηρεσίες που είναι αρμόδιες για τον έλεγχο των εξωτερικών συνόρων και τη μετανάστευση και να εξετάζουν τη διοικητική οργάνωση και το συντονισμό μεταξύ εθνικού και τοπικού επιπέδου,- επ' ευκαιρία της επίσκεψής τους στους συνοριακούς σταθμούς και την κεντρική αρχή, να ενημερώνονται σχετικά με την πρακτική που εφαρμόζεται σε θέματα χορήγησης θεωρήσεων στα σύνορα,- επ' ευκαιρία της επίσκεψής τους στους συνοριακούς σταθμούς και την κεντρική αρχή, θα επιβεβαιώνουν την ικανότητα εφαρμογής του SIS,- να αξιολογούν τους τρόπους διεξαγωγής των ελέγχων στα εξωτερικά σύνορα στα νομοθετημένα σημεία διέλευσης και στα μεσοδιαστήματα,- να αξιολογούν τα τεχνικά μέσα που είναι διαθέσιμα στα εξωτερικά σύνορα, ιδίως σε θέματα πάταξης των πλαστών εγγράφων,- να αξιολογούν την επιτήρηση των χερσαίων και θαλασσίων συνόρων,- να ελέγχουν την αντιστοιχία των οργάνων προς τις ιδιαιτερότητες των υπό επίσκεψη συνόρων, καθώς και το επίπεδο κατάρτισης αυτών, ιδίως στον τομέα των πλαστών εγγράφων,- να ελέγχουν τα ληφθέντα μέτρα στα υπό επίσκεψη εξωτερικά σύνορα για την καταπολέμηση της παράνομης μετανάστευσης και, γενικότερα, της εγκληματικότητας,- να ελέγχουν τα ληφθέντα μέτρα έναντι των προσώπων στα οποία έχει απαγορευθεί η είσοδος στα σύνορα ή βρίσκονται σε παράνομη κατάσταση,- να ελέγχουν τα μέσα που χρησιμοποιούνται για την καταπολέμηση των κυκλωμάτων λαθρομετανάστευσης,- να εξετάζουν τη συνεργασία που διατηρείται με το ή τα όμορα κράτη.Στόχος των επισκέψεων είναι να επιβεβαιώνεται επιτόπου η αποτελεσματικότητα των μέτρων επιτήρησης και η συμβατότητα των μέτρων αυτών προς το επίπεδο ελέγχου του Σένγκεν, όπως τούτο ορίζεται στις διατάξεις της σύμβασης εφαρμογής, του κοινού εγχειριδίου και των σχετικών αποφάσεων της εκτελεστικής επιτροπής.β) Η συνεργασία στα κοινά σύνορα με τα κράτη που εφαρμόζουν ήδη τη σύμβαση, κυρίως σε επίπεδο αστυνομικής και δικαστικής συνεργασίας, ειδικότερα δε η σύναψη διμερών συμφωνιών και η αποστολή υπαλλήλων-συνδέσμωνΣτο πλαίσιο αυτό, η μόνιμη επιτροπή αναλαμβάνει να ελέγχει:- την αποτελεσματικότητα της καθημερινής συνεργασίας στις κοινές παραμεθόριες περιοχές, κατ' εφαρμογή της σύμβασης και των διμερών συμφωνιών,- την ικανότητα και τη βούληση υλοποίησης και ανάπτυξης, κατ' εφαρμογή της σύμβασης και των διμερών συμφωνιών, κοινών διασυνοριακών επιχειρήσεων,- την ικανότητα και τη βούληση υλοποίησης και ανάπτυξης της συνεργασίας με τους αξιωματικούς συνδέσμους,- την αποτελεσματικότητα της συνεργασίας με τα όμορα κράτη στα εξωτερικά σύνορα του χώρου Σένγκεν για την καταπολέμηση της εγκληματικότητας, ειδικότερα δε των κυκλωμάτων λαθρομετανάστευσης,- την πρόσβαση των αστυνομικών στα ηλεκτρονικά δεδομένα και την εν γένει κατάρτισή τους,- την αποτελεσματικότητα των δομών μεθοριακής συνεργασίας,- την απευθείας συνεργασία και τις σχέσεις μεταξύ των υπηρεσιών του υποψηφίου κράτους και των κρατών Σένγκεν,- το επίπεδο των μέσων και του προσωπικού που συνδράμουν στην ασφάλεια της διασυνοριακής ζώνης.γ) Το SIS, τα SIRENE, η προστασία των εγκαταστάσεων και των δεδομένων προσωπικού χαρακτήραΣτο πλαίσιο αυτό, η επιτροπή αναλαμβάνει να ελέγχει:Τεχνικές πτυχές- τις ποιοτικές, ποσοτικές, επιχειρησιακές, οργανωτικές και τεχνικές πτυχές των μελλοντικών Ν.SIS,- την τεχνική λύση που επιλέχθηκε και τις διαδικασίες για τη μεταφορά των πληροφοριών από τα εθνικά συστήματα πληροφοριών προς το Ν.SIS, (τροφοδοσία του SIS από τα εθνικά συστήματα),- την τεχνική λύση που επιλέχθηκε προκειμένου να διατίθενται τα δεδομένα του SIS στους χρήστες επιτόπου. Πρέπει επίσης να μεριμνά για το συγχρονισμό των δεδομένων με το C.SIS,- την τεχνική διαθεσιμότητα των N.SIS.Θέματα που αφορούν τα δεδομένα και τη χρήση τους- την ψηφιακή σημασία των δεδομένων τα οποία το κράτος είναι έτοιμο να εισάγει στο SIS,- την ποιότητα των δεδομένων που θα εισαχθούν (ενημέρωση των επικεφαλίδων),- τη γεωγραφική θέση των τερματικών, τον αριθμό τους και το κράτος λειτουργίας τους (δυνατότητα πρόσβασης των τελικών χρηστών στα δεδομένα SIS),- την κατάρτιση των υπαλλήλων των υπηρεσιών που καλούνται να χρησιμοποιήσουν τα δεδομένα του SIS,- τις εσωτερικές διαδικασίες και οδηγίες που εφαρμόζονται για τη δημιουργία των καταχωρήσεων και εφαρμογή τους σε περίπτωση θετικού ελέγχου,- τη χρήση των διαφόρων δυνατοτήτων καταχωρήσεων,- την επιχειρησιακή ικανότητα των γραφείων SIRENE (συντονισμός μεταξύ των υπηρεσιών, απαντητική προθεσμία).Προστασία των εγκαταστάσεων και των δεδομένων- τα οργανωτικά και τεχνικά ζητήματα της προστασίας των εγκαταστάσεων και των δεδομένων προσωπικού χαρακτήρα,- τα μέτρα που λαμβάνονται για να εμποδίσουν την πρόσβαση στις εγκαταστάσεις και τα δεδομένα,- τα μέτρα για την εξασφάλιση διαφορετικής μεταχείρισης ανάλογα με τις αρμοδιότητες του χρήστη,- τις προϋποθέσεις διαγραφής των καταχωρήσεων που έχουν λήξει.δ) Χορήγηση θεωρήσεων Σένγκεν- γενικές προϋποθέσεις για τη χορήγηση θεωρήσεων σε σύγκριση με εκείνες της κοινής προξενικής εγκυκλίου,- τρόποι εφαρμογής των προκαταρκτικών διαβουλεύσεων για τη χορήγηση θεωρήσεων,- τρόποι διαβούλευσης του SIS πριν τη χορήγηση θεώρησης Σένγκεν,- τρόποι προμήθειας αυτοκόλλητων θεωρήσεων Σένγκεν και συνθήκες αποθήκευσης.Η μόνιμη επιτροπή μεριμνά για το συντονισμό των εκθέσεων αυτών και την υποβολή γενικής έκθεσης προς την εκτελεστική επιτροπή.II. ΕΠΙΤΡΟΠΗ ΕΦΑΡΜΟΓΗΣ ΓΙΑ ΤΑ ΚΡΑΤΗ ΠΟΥ ΕΦΑΡΜΟΖΟΥΝ ΗΔΗ ΤΗ ΣΥΜΒΑΣΗ1. ΚΑΘΗΚΟΝΤΑΗ επιτροπή θα καθιστά δυνατό τον εντοπισμό των τυχόν προβλημάτων που ανακύπτουν στα εξωτερικά σύνορα και των καταστάσεων που δεν ανταποκρίνονται στο καθορισμένο επίπεδο σύμφωνα με το πνεύμα και τους επιδιωκόμενους στόχους της σύμβασης. Θα επιτρέπει να επισημαίνονται στο υπό επίσκεψη κράτος, καθώς και στην εκτελεστική επιτροπή, τα προβλήματα που ανακύπτουν καθώς και προτάσεις λύσεων για την ικανοποιητική και βέλτιστη εφαρμογή της σύμβασης. Για τα προβλήματα που ανέκυψαν από τη θέση της σύμβασης σε ισχύ, εναπόκειται στην επιτροπή να διατυπώσει τεχνικές προτάσεις για τη βελτίωση των ελέγχων, της ασφάλειας και της δικαστικής συνδρομής, συμπεριλαμβανομένων των θεμάτων έκδοσης.Η επιτροπή θα πρέπει επίσης να επαληθεύει αν οι συστάσεις και παρατηρήσεις των επιτροπών επίσκεψης στα εξωτερικά σύνορα παρήγαγαν αποτελέσματα και επέτρεψαν τη βελτίωση των ενδεχομένως διαπιστωθέντων ελλειμμάτων ασφαλείας. Ομοίως, η επιτροπή θα επιφορτιστεί με την παρακολούθηση των προβλημάτων που επισημαίνονται στην ετήσια έκθεση για την κατάσταση στα εξωτερικά σύνορα των κρατών τα οποία εφαρμόζουν τη σύμβαση.Η επιτροπή θα πρέπει να εκπληροί τα καθήκοντά της με ευελιξία και αντικειμενικότητα σε συνεργασία με τις αρμόδιες αρχές και τηρώντας τους νομικούς και δεοντολογικούς κανόνες που εφαρμόζονται σε εθνικό επίπεδο· τούτο δε, με γνώμονα τον κοινό στόχο αναζήτησης καλύτερης ασφαλείας και συνεκτίμησης του συμφέροντος των λοιπών κρατών που εφαρμόζουν τη σύμβαση.2. ΤΟΜΕΙΣ ΑΡΜΟΔΙΟΤΗΤΑΣΓια τα κράτη που εφαρμόζουν ήδη τη σύμβαση, η επιτροπή διαθέτει έναν τομέα αρμοδιότητας διευρυμένο σε σχέση με τις επιτροπές επίσκεψης, αλλά που εξακολουθεί να επικεντρώνεται στα πρακτικά ζητήματα. Οι τομείς που είναι πιθανό να αποτελέσουν αντικείμενο αξιολόγησης και συνεπώς πρέπει να ληφθούν υπόψη καλύπτουν το σύνολο του κεκτημένου Σένγκεν και ειδικότερα:- τον έλεγχο και την επιτήρηση των εξωτερικών συνόρων,- την αστυνομική συνεργασία στις παραμεθόριες περιοχές των κρατών που εφαρμόζουν ήδη τη σύμβαση,- το σύστημα πληροφόρησης Σένγκεν,- τις προϋποθέσεις χορήγησης θεωρήσεων Σένγκεν (ειδικότερα, τους τρόπους προηγούμενης διαβούλευσης των εταίρων όταν πρόκειται για τις ευαίσθητες εθνικότητες),- τα μέτρα για τον τερματισμό της διαμονής αλλοδαπών σε παράνομη κατάσταση,- τη δικαστική συνδρομή σε ποινικές υποθέσεις, συμπεριλαμβανομένης της έκδοσης.Κατά προτεραιότητα θα πρέπει να εξεταστούν τα ακόλουθα θέματα:α) Ο έλεγχος και η επιτήρηση στα εξωτερικά σύνορα- τρόποι διεξαγωγής των ελέγχων στα εξωτερικά σύνορα στα νομοθετημένα σημεία διέλευσης και στα μεσοδιαστήματα,- τεχνικά μέσα που είναι διαθέσιμα στα εξωτερικά σύνορα, ιδίως σε θέματα πάταξης των πλαστών εγγράφων,- αντιστοιχία του αριθμού των οργάνων προς τις ιδιαιτερότητες των υπό επίσκεψη συνόρων,- επιτήρηση των εξωτερικών συνόρων και έλεγχοι που συμπεριλαμβάνουν κινητές μονάδες καθώς και σταθερά συστήματα και τεχνικές επιτήρησης,- επίπεδο κατάρτισης των οργάνων, ιδίως στον τομέα των πλαστών εγγράφων,- ληφθέντα μέτρα στα υπό επίσκεψη εξωτερικά σύνορα για την καταπολέμηση της παράνομης μετανάστευσης και, γενικότερα, της εγκληματικότητας,- ληφθέντα μέτρα έναντι των προσώπων στα οποία έχει απαγορευθεί η είσοδος στα σύνορα ή βρίσκονται σε παράνομη κατάσταση,- μέσα που χρησιμοποιούνται για την καταπολέμηση των κυκλωμάτων λαθρομετανάστευσης,- συνεργασία που διατηρείται με το ή τα όμορα κράτη,- διοικητική οργάνωση της (των) υπηρεσίας(-ών) που είναι επιφορτισμένη(-ες) με την καταπολέμηση της παράνομης μετανάστευσης και το συντονισμό μεταξύ αυτών σε εθνικό και τοπικό επίπεδο,- εφαρμογή του SIS στους συνοριακούς σταθμούς.β) Η αστυνομική συνεργασία στις παραμεθόριες περιοχές των κρατών που εφαρμόζουν ήδη τη σύμβαση- ύπαρξη διμερών συμφωνιών,- εφαρμογή του δικαιώματος καταδίωξης και παρακολούθησης,- δομές μεθοριακής συνεργασίας,- απευθείας συνεργασία μεταξύ των υπηρεσιών,- επίπεδο των μέσων και του προσωπικού που συνδράμουν στην ασφάλεια της διασυνοριακής ζώνης,- συνεργασία μέσω των υπαλλήλων συνδέσμων.γ) Το σύστημα πληροφόρησης Σένγκεν- τροφοδοσία του SIS από τα εθνικά συστήματα,- τεχνική διαθεσιμότητα των N.SIS και τα γραφεία SIRENE,- δυνατότητα πρόσβασης των τελικών χρηστών στα δεδομένα SIS,- προϋποθέσεις διαγραφής των καταχωρήσεων που έχουν λήξει,- χρήση των διαφόρων δυνατοτήτων καταχωρήσεων,- επιχειρησιακή ικανότητα των γραφείων SIRENE, απαντητική προθεσμία κ.λ.π.δ) Οι προϋποθέσεις χορήγησης θεωρήσεων Σένγκεν- τρόποι εφαρμογής των προκαταρκτικών διαβουλεύσεων για τη χορήγηση θεωρήσεων όπως προβλέπονται στο παράρτημα 5B της ΚΠΕ,- τρόποι διαβούλευσης του SIS πριν τη χορήγηση θεώρησης Σένγκεν,- χορήγηση θεωρήσεων VTL: ποσότητες, κοινό επιλεγμένο βάσει συγκεκριμένων στόχων, λόγοι,- τρόποι προμήθειας αυτοκόλλητων θεωρήσεων Σένγκεν και συνθήκες αποθήκευσης.III. ΑΡΧΕΣ ΑΠΟ ΤΙΣ ΟΠΟΙΕΣ ΔΙΕΠΕΤΑΙ Η ΜΟΝΙΜΗ ΕΠΙΤΡΟΠΗΣύνθεση της μόνιμης επιτροπήςΗ επιτροπή είναι μόνιμη. Απαρτίζεται από έναν εκπρόσωπο υψηλού επιπέδου ανά κράτος που έχει υπογράψει τη σύμβαση ή τη συμφωνία συνεργασίας (ο εν λόγω εκπρόσωπος μπορεί να συνοδεύεται). Η μόνιμη επιτροπή θα επικουρείται από τη γραμματεία στο πλαίσιο των συνεδριάσεων και των διαφόρων αποστολών της.Η επιτροπή θα πραγματοποιεί επισκέψεις σε όλες τις χώρες, σύμφωνα με τη σειρά και τη συχνότητα που θα οριστεί από την εκτελεστική επιτροπή.Για τη διεξαγωγή των εργασιών τους, τα μόνιμα μέλη έχουν τη δυνατότητα να προσφεύγουν στα κράτη Σένγκεν προκειμένου τα τελευταία να θέτουν στη διάθεσή τους για αποστολές περιορισμένης διάρκειας εμπειρογνώμονες σε κάθε τομέα αρμοδιότητας που καλύπτεται από την επιτροπή, ιδίως δε για να πραγματοποιούν τις αποστολές στις χώρες, σύμφωνα με διαδικασίες που καθορίζονται από τα μόνιμα μέλη. Ορισμένες αποστολές πραγματογνωμοσύνης θα μπορούν να είναι κοινές ή ειδικά επικεντρωμένες σε έναν από τους τομείς αυτούς. Σε κάθε τομέα αρμοδιότητας, κάθε κράτος μπορεί να ορίζει έναν εμπειρογνώμονα για τη διεξαγωγή των αποστολών στο πλαίσιο της μόνιμης επιτροπής. Η μόνιμη επιτροπή θα προσπαθεί ωστόσο να διατηρεί το προσωπικό των αντιπροσωπειών σε αναλογία που να συνάδει προς τις τεχνικές ανάγκες των αποστολών αυτών.Σε περίπτωση ταυτόχρονων επισκέψεων υπό τη μορφή ομάδων εμπειρογνωμόνων ειδικευμένων σε καθέναν από τους επιμέρους τομείς, θα προβλέπεται συνεδρίαση συντονισμού μεταξύ του συνόλου των εμπειρογνωμόνων πριν το τέλος της επίσκεψης.Οι εμπειρογνώμονες οφείλουν να διαθέτουν τα απαραίτητα τυπικά προσόντα και, γενικά, είναι επιθυμητή κάποια συνέχεια στο διορισμό τους.Η Ευρωπαϊκή Επιτροπή θα συμμετέχει ως παρατηρητής στις εργασίες της μόνιμης επιτροπής και σε εκείνες τις δραστηριότητες των ομάδων εργασίας οι οποίες αφορούν θέματα της αρμοδιότητας της εν λόγω επιτροπής, της κεντρικής ομάδας και της εκτελεστικής επιτροπής.Κοινή αρχή ελέγχουΤα καθήκοντα της μόνιμης επιτροπής ασκούνται υπό την επιφύλαξη των αρμοδιοτήτων της κοινής αρχής ελέγχου. Η μόνιμη επιτροπή μπορεί να συμβουλεύεται την κοινή αρχή ελέγχου στους τομείς που εμπίπτουν στις αρμοδιότητές της.Τόποι προς επίσκεψηΟι τόποι που αποτελούν αντικείμενο επίσκεψης καθώς και οι πληροφορίες που συγκεντρώνονται, επιλέγονται από τη μόνιμη επιτροπή από κοινού με τις αντίστοιχες ομάδες εργασίας ανάλογα με την περίπτωση.Γλωσσικό καθεστώςΤο γλωσσικό καθεστώς που θα εφαρμόζεται κατά τις επισκέψεις θα ορίζεται ανάλογα με την επίσκεψη.Διευκόλυνση των εργασιών της επιτροπήςΟι αρχές του κράτους Σένγκεν στο οποίο πραγματοποιείται η επίσκεψη μεριμνούν ώστε οι αρχές τους να παράσχουν την αναγκαία συνεργασία και υποστήριξη με σκοπό την ομαλή διεξαγωγή των εργασιών της επιτροπής. Το κράτος στο οποίο πραγματοποιείται η επίσκεψη πρέπει να θέτει στη διάθεση της επιτροπής τις χρήσιμες πληροφορίες σχετικά με τους τόπους όπου θα πραγματοποιηθεί η επίσκεψη, καθώς και όλα τα πρόσφορα στοιχεία είτε είναι στατιστικά, πραγματικά, ανάλυσης ή άλλης φύσεως (σε μία από τις επίσημες γλώσσες Σένγκεν) και τούτο τουλάχιστον ένα μήνα πριν από την έναρξη της επίσκεψης.Κάλυψη των εξόδων ταξιδίου και διαμονής κατά τις επισκέψειςΤα έξοδα ταξιδίου και διαμονής καλύπτονται από τα ίδια τα μέλη της επιτροπής ή τους εμπειρογνώμονές τους. Το κράτος της επίσκεψης αναλαμβάνει τα έξοδα διοικητικής μέριμνας επιτόπου.Εκπόνηση της έκθεσηςΗ έκθεση εκπονείται βάσει του ομοιόμορφου υποδείγματος που εκδίδεται από τη μόνιμη επιτροπή σε συνεννόηση με τις αρμόδιες ομάδες εργασίας. Το υπόδειγμα αυτό μπορεί να προσαρμόζεται ανάλογα με τις ανάγκες και τις ιδιαιτερότητες.Η προεδρία θα καταρτίζει και θα υποβάλλει προς την ομάδα εμπειρογνωμόνων ένα πρώτο σχέδιο έκθεσης των αποστολών εμπειρογνωμόνων. Η ομάδα αυτή θα επιδιώκει τη συναίνεση ως προς τη σύνταξη της έκθεσης αυτής. Οι εκπρόσωποι του υπό επίσκεψη κράτους θα έχουν το καθεστώς παρατηρητή στους κόλπους της ομάδας εμπειρογνωμόνων. Μόλις οι εμπειρογνώμονες καταρτίσουν την έκθεση, αυτή διαβιβάζεται στο υπό επίσκεψη κράτος το οποίο θα μπορεί να διατυπώνει γνώμη. Η έκθεση και η γνώμη θα υποβάλλονται στη μόνιμη επιτροπή η οποία θα επιχειρεί να επιτύχει συμφωνία μεταξύ των δύο εγγράφων. Για τα σημεία που παραμένουν επίμαχα, η έκθεση της μόνιμης επιτροπής θα παρουσιάζει τη θέση ενός εκάστου μέρους.Οι εκθέσεις αυτές πρέπει να υποδεικνύουν σαφώς ποιοι είναι οι τομείς όπου οι στόχοι έχουν επιτευχθεί και πού όχι, με συγκεκριμένες προτάσεις για τα ενδεδειγμένα μέτρα με σκοπό την εξομάλυνση ή τη βελτιστοποίηση της κατάστασης. Η έγκριση της τελικής απόφασης ανήκει πάντως στην εκτελεστική επιτροπή.ΕμπιστευτικότηταΤα μέλη της επιτροπής και οι εμπειρογνώμονες θα τηρούν την εμπιστευτικότητα των πληροφοριών που συνέλεξαν κατά την άσκηση των αποστολών τους. Οι εκθέσεις που συντάσσονται κατ' εφαρμογή της απόφασης αυτής θεωρούνται ως εμπιστευτικές.Königswinter, 16 Σεπτεμβρίου 1998.Ο ΠρόεδροςM. Kanther